ಆಶ್ರಯ ಮನೆ ಹಂಚಿಕೆಯಲ್ಲಿ ಅನ್ಯಾಯ ಆರೋಪ.. ಟವರ್ ಏರಿ ಕುಳಿತ ದಂಪತಿ ಹಾಸನ: ಆಶ್ರಯಮನೆ ಹಂಚಿಕೆಯಲ್ಲಿ ಅನ್ಯಾಯ ಆಗಿದೆ ಎಂದು ಆರೋಪಿಸಿ ದಂಪತಿಗಳಿಬ್ಬರು ಟವರ್ ಏರಿ ಕುಳಿತ ಘಟನೆ ಬೇಲೂರಿನ ನೆಹರು ನಗರದಲ್ಲಿ ನಡೆದಿದೆ. ನಾರಾಯಣಪುರದ ಮೋಹನ್ ರಾಜ್, ಚಂದನ ದಂಪತಿ ಟವರ್ ಏರಿ ಕುಳಿತಿದ್ದವರು. ಬಂಟೇನಹಳ್ಳಿ ಗ್ರಾಪಂಚಾಯ್ತಿಯಿಂದ ನಮಗೆ ಮನೆ ನೀಡುವ ಭರವಸೆ ನೀಡಲಾಗಿತ್ತು. ಅದಕ್ಕಾಗಿ 1,000 ರೂಪಾಯಿಯನ್ನೂ ನಾವು ನೀಡಿದ್ದೇವೆ. ಆದರೆ ಯಾವುದೇ ಮನೆಯನ್ನೂ ನಮಗೆ ನೀಡಿಲ್ಲ, ನಮಗೆ ನ್ಯಾಯಬೇಕು. ನಮ್ಮ ಬೇಡಿಕೆ ಈಡೇರಿಸುವವರೆಗೂ ನಾವು ಕೆಳಗೆ ಇಳಿಯೋದಿಲ್ಲ ಎಂದು ಪಟ್ಟು ಹಿಡಿದಿರುವ ದಂಪತಿ ಟವರ್ ಏರಿ ಕುಳಿತಿದ್ದಾರೆ. ಸ್ಥಳದಲ್ಲಿ ಅಗ್ನಿಶಾಮಕ ಸಿಬ್ಬಂದಿ ಮತ್ತು ಪೊಲೀಸರು ಸ್ಥಳಕ್ಕೆ ಬಂದು ಸುರಕ್ಷಿತವಾಗಿ ಕೆಳಗೆ ಇಳಿಸಿದ್ದಾರೆ.